ப்ரேயரின்போது எல்லாரும் வெயிலில் நிற்க ‘மிஸ் மயக்கம் வர்றமாதிரி இருக்கு மிஸ்’ என்று நடிப்பைப் போட்டு மரத்தடியில்போய் அமர்ந்துகொள்ளும் ஸ்கூல் பையன்மாதிரி சிநேகன் ‘பிக்பாஸ் எறும்பு கடிக்குது பிக்பாஸ்’ என்று ஸ்பெஷல் பெர்மிசன் வாங்கி ரிலீஸ் ஆனார். ‘உள்ள போனா நம்மளை வச்சி செஞ்சிருவாய்ங்களே’ என்று சொல்லி சேரில் அமர அவருக்கு மீண்டும் ஃப்ரீஷ். ‘எப்ப பாரு கொஸ்டீனா கேக்குறீங்களே.. இதெல்லாம் தன்னால வர்றதா இல்ல நைட் புல்லா யோசிப்பீங்களா’ என்று கணேஷ் மீது தன் அட்டாக்கைத் தொடங்கினார் அந்த புதியவர். ‘எங்க மிஸ்டர் கவிஞர்.. கவி.. கவி…’ என்று கேட்டு வெளியே வந்தவர், சிநேகனுக்கு தலையில் தண்ணியடிச்சு, ‘ரஜினி ஹேர் ஸ்டைல் பண்ணவா?’ என்று கேட்க, அருகிலிருந்த ஹரிஷ் லைட்டாக சிரித்தார். பின் எல்லாருக்கும் விடுதலை தரப்பட்டது.